CELEX: E2014P0008
Language: da
Date: 2014-01-20 00:00:00
Title: Sag anlagt den 20. januar 2014 af EFTA-Tilsynsmyndigheden mod Island (Sag E-8/14)

28.5.2014   
            
            
               DA
            
            
               Den Europæiske Unions Tidende
            
            
               C 163/13
            
         Sag anlagt den 20. januar 2014 af EFTA-Tilsynsmyndigheden mod Island
   (Sag E-8/14)
   (2014/C 163/12)
   EFTA-Tilsynsmyndigheden, Rue Belliard 35, 1040 Bruxelles, Belgien, har ved Xavier Lewis og Maria Moustakali som befuldmægtigede, den 20. januar 2014 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Island har tilsidesat sine forpligtelser i henhold til den retsakt, der er omhandlet i punkt 27 i bilag XVIII til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2009/38/EF af 6. maj 2009 om indførelse af europæiske samarbejdsudvalg eller en procedure i fællesskabsvirksomheder og fællesskabskoncerner med henblik på at informere og høre arbejdstagerne (omarbejdning)), som tilpasset til EØS-aftalen ved protokol 1 hertil og ved afgørelse truffet af Det Blandede EØS-Udvalg nr. 54/2010, og i henhold til EØS-aftalens artikel 7, idet Island ikke inden for den fastsatte frist har vedtaget alle de foranstaltninger, som er nødvendige for at gennemføre nævnte retsakt, eller ikke har underrettet Tilsynsmyndigheden herom.
            
         
               2.
            
            
               Island tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               EFTA-Tilsynsmyndigheden har i stævningen gjort gældende, at Island inden den 26. august 2013 ikke har efterkommet EFTA-Tilsynsmyndighedens begrundede udtalelse af 26. juni 2013 om denne stats manglende gennemførelse i den nationale retsorden af Europa-Parlamentets og Rådets direktiv 2009/38/EF af 6. maj 2009 om indførelse af europæiske samarbejdsudvalg eller en procedure i fællesskabsvirksomheder og fællesskabskoncerner med henblik på at informere og høre arbejdstagerne (omarbejdning) (»retsakten«), som omhandlet i punkt 27 i bilag XVIII til aftalen om Det Europæiske Økonomiske Samarbejdsområde, som tilpasset til EØS-aftalen ved protokol 1 hertil.
            
         
               —
            
            
               EFTA-Tilsynsmyndigheden har gjort gældende, at Island har tilsidesat sine forpligtelser i henhold til retsaktens artikel 16 og EØS-aftalens artikel 7, idet Island ikke inden for den fastsatte frist har vedtaget alle de foranstaltninger, som er nødvendige for at gennemføre retsakten, eller ikke har underrettet Tilsynsmyndigheden herom.